Sahroi Kabirda boshlangan kuchli havo oqimi O‘zbekiston hududiga yetib keldi. Bu haqda “Meteonovosti” agentligi xabar bermoqda. Aytilishicha, Qoraqalpog‘iston hududida shamol tezligi 25 km/soatni tashkil qiladigan qum bo‘roni qayd qilingan. Qum bo‘roni Yaqin Sharqda Suriya, Iroq, Livan, Isroil, Falastin, Iordaniya va Kipr hududidan o‘tgan. Ayni paytda u Qoraqalpog‘istonning Qo‘ng‘irot tumanidagi Jasliq shaharchasida qayd qilindi.